GiliGold/VAD_KnessetCorpus huggingface dataset:
ניסן סלומינסקי: עודפים זה הדבר הראשון שעובר, וגם פה האוצר עיכב את זה שלושה חודשים וחצי.
יצחק כהן: לעפר יש משהו להסביר לנו.
יצחק כהן: תסביר לנו מה נכרך.
ראובן ריבלין: פשוט שיסבירו לנו.
<שלמה בן אליהו: לא היה, ואני אסביר - - -
יצחק כהן: עפר אומר שנכרכו פה עוד כמה דברים.
<שלמה בן אליהו: לא היום.
<שלמה בן אליהו: בנושא הזה לא היו כריכות.
יצחק כהן: בנושאים אחרים.
אלעזר שטרן: נו, אי-אפשר להתעלם.
אלעזר שטרן: הרי אנחנו הגשנו את הרביזיה.
אלעזר שטרן: זה היה עובר בפעם הקודמת - - -
יצחק כהן: מבית חולים הדסה יושבים פה - - -
ראובן ריבלין: המנכ"ל, אנחנו שואלים בידידות - - -
ניסן סלומינסקי: אל תיתן לזה ללכת בכיוון הזה.
עפר שלח: אל תיתן לזה אתה.
עפר שלח: אתה פתחת את הדלת.
ניסן סלומינסקי: לא, ביקשנו ממנו רק להסביר.
ניסן סלומינסקי: אלעזר חוזר ומצהיר את ההצהרות שלו.
אלעזר שטרן: אתה פותח את זה עוד פעם, אתה מסביר דברים שהם לא מן העניין.
ניסן סלומינסקי: לך אין אמון בשר, אתה רוצה להגיד את זה 20 פעם - - -
אלעזר שטרן: אתה מעלה את זה 20 פעם.
אלעזר שטרן: למה אתה נותן להעלות את זה - - -
ניסן סלומינסקי: מה זה קשור אחד לשני?
אלעזר שטרן: אני מעלה את זה, ואני אומר לך שאנחנו לא מאמינים למה שהשר אומר עם תעודות, שר שמתנגד לשקיפות.
אלעזר שטרן: אתה רוצה שאני עוד פעם אגיד - - -
ניסן סלומינסקי: זו העברה כספית שהאוצר מעביר.
אלעזר שטרן: גם באוצר - - -
יצחק כהן: זה חצי מיליארד, זה היה פותר את הבעיות של הדסה, ניסן.
משה גפני: הוא לא אומר את זה 20 פעם.
עפר שלח: ניסן, אני מציע לך: תסגור את הדיון הזה עכשיו.
עפר שלח: איציק רוצה ליהנות, אבל - - -
ניסן סלומינסקי: זה לא דיון, רק מאחר וזה לא עולה לדיון - - -
עפר שלח: כשיבואו הדברים - - -
משה גפני: הוא לא אומר 20 פעם שהוא לא מאמין לשר, בגלל שעשר פעמים הוא אומר בשבילי.
משה גפני: אנחנו לא מאמינים לשר אפילו אם הוא אומר שעכשיו יום.
אלעזר שטרן: נימקתי את הרביזיה.
אלעזר שטרן: אתם יודעים למה.
ניסן סלומינסקי: זו דעתך האישית, בסדר.
אלעזר שטרן: גם של ועדת האתיקה.
יצחק כהן: לא, זו עמדת חברי הוועדה.
יצחק כהן: עובדה שאין לך רוב.
אלעזר שטרן: גם ועדת האתיקה.
ניסן סלומינסקי: תחזור על זה עוד פעם ותחזור על זה עוד פעם.
אלעזר שטרן: באמת אני חושב - - -
ניסן סלומינסקי: רבותי, לא פתחתי לדיון, רק אמרתי שמאחר שהנושא הזה היה על סדר-היום והוא לא עולה להצבעה והמנכ"ל ישב אתנו, אני חושב שמן הכבוד היה שלפחות ננצל את ההזדמנות שהוא יסביר.
ניסן סלומינסקי: נקודה, זה הכול.
סתיו שפיר: ניסן, אולי נפצל והכסף שרוצים להעביר לדיור הציבורי, תעביר.
יעקב ליצמן: אי-אפשר בחוק.
יצחק כהן: אי-אפשר.
ניסן סלומינסקי: אי אפשר לפצל העברות.
ניסן סלומינסקי: רבותי, שמענו את בן.
משה גפני: קיבלתי מכתב מהחטיבה להתיישבות - - -
משה גפני: רגע, אני רוצה לשאול את המנכ"ל.
יצחק כהן: מוישה, בית אל?
ניסן סלומינסקי: עזוב, זה לא שייך.
משה גפני: החטיבה להתיישבות.
זבולון כלפה: הוא לא בחטיבה.
משה גפני: אבל מעבירים פה כסף - -
משה גפני: - - להקמת בית מדרש ואני תומך בזה.
משה גפני: אני שואל אם גם בירוחם נותנים כסף להקמת בית מדרש.
ניסן סלומינסקי: בן, תודה רבה.
משה גפני: רק לדעת, זה הכול.
משה גפני: יש מדרש בבית אל, החטיבה להתיישבות נותנת - -
יצחק כהן: "עלה נעלה".
משה גפני: - - אבל לירוחם לא נותנים.
משה גפני: אני שואל מה זה.
משה גפני: נותנים למגורי הסגל, נותנים 23.5 מיליון.
משה גפני: האם גם נותנים למגורי הסגל באופקים?
משה גפני: נותנים?
ניסן סלומינסקי: אני לא יודע על מה אתה מדבר בכלל.
משה גפני: אצלכם אולי נותנים, אצלנו לא.
ניסן סלומינסקי: אני לא יודע מה זה "אצלנו" ומה זה "אצלכם".
ניסן סלומינסקי: אני רק יודע שנבחר רב לירוחם וברוך השם - - -
משה גפני: ברוך השם, יופי.
יעקב ליצמן: מי הרב?
ניסן סלומינסקי: הרב שלו.
ניסן סלומינסקי: הוא היה רב שכונה ורב בישיבת ההסדר.
יצחק כהן: הנה, אתם מסודרים.
ניסן סלומינסקי: הוא נבחר ברוב גדול וכו'.
משה גפני: ניסן, ימי השלטון שלכם קצרים.
משה גפני: ראיתי את עפר שלח, איך הוא מדבר אליך עכשיו, ואני חושב שהוא צודק.
משה גפני: זה לא שידוך טוב.
עפר שלח: עצור.
עפר שלח: יש לעצור את דיוני - - -
עפר שלח: ניסן, אני רוצה בהזדמנות זו לשבח את היושב-ראש הקודם של ועדת הכספים על פעולתו באופן כללי...
יעקב ליצמן: ניסן, יש בג"ץ על הרב.
ניסן סלומינסקי: אני לא יודע אם יש בג"ץ או לא, אין לי מושג.
משה גפני: אני גם רוצה לשבח אתכם על הניצחון בבית שמש, שהמועמד שלכם נבחר לראשות העיר ...
אלעזר שטרן: תשבח אותם על הרב בירוחם.
משה גפני: הוא שיבח, אז אני משבח את הנציג שלהם בבית שמש.
יצחק כהן: באותה הזדמנות גם הרב הראשי לישראל...
יצחק כהן: היו לכם כמה הצלחות.
משה גפני: גם שני רבנים ראשיים לישראל, אני גם מברך אתכם על זה - - -
ניסן סלומינסקי: על מי דיברת?
ניסן סלומינסקי: על הרב יונה מצגר שבחרתם?
משה גפני: הרב לאו.
משה גפני: הרב יצחק יוסף – אני מברך אתכם.
ניסן סלומינסקי: מאה אחוז, אנחנו שמחים מאוד, בהבדל אחד, כשנבחרים רבנים, אנחנו מקבלים אותם, אצלכם זה לא קרה אף פעם.
משה גפני: לא קרה?
ניסן סלומינסקי: הרבנים שנבחרו שלא רציתם?
משה גפני: באמת, הייתי בן בית אצל הרב מרדכי אליהו.
זבולון כלפה: אפשר להחזיר את הדיון למסלול הענייני שלו?
זבולון כלפה: זה גן ילדים פה?
זבולון כלפה: איפה הגננת?
זבולון כלפה: נקרא לה.
ניסן סלומינסקי: הוא התחיל...
סתיו שפיר: התכנסנו כדי לדבר על הדסה.
יעקב ליצמן: אנחנו מדברים שטויות, בינתיים הדסה מדממת.
ניסן סלומינסקי: רצינו להראות כמה אנחנו זקוקים להדסה.
יצחק כהן: חצי מיליארד - - -
ניסן סלומינסקי: צריך איזה טיפול.
זבולון כלפה: את הגננת הדסה.
ניסן סלומינסקי: רבותי, אנחנו בפגרה.
ניסן סלומינסקי: זה תוצאה מהפגרה כנראה.
יצחק כהן: לפי מספר הנוכחים, אני מבין שאין מחלוקת.
<שרה קנדלר: אנחנו לא דנים היום בקרנות הזרות אלא בכל יתר התיקונים שיש בתיקון 15 שחלקם ממש תיקונים טכניים של הגדרות שהשתבשו אחרי תיקוני חוק אחרים, חלקם תיקונים אחרים לחוק שעלו במהלך השנים כתוצאה מפיקוח על קרנות נאמנות.
<שרה קנדלר: ערב רב של תיקונים שונים בנושאים שונים.
<שרה קנדלר: הצעת חוק השקעות משותפות בנאמנות (תיקון מס' 15), התשע"ד-2013 תיקון סעיף 1 בחוק השקעות משותפות בנאמנות, התשנ"ד-1994 (להלן – החוק העיקרי), בסעיף 1 – במקום ההגדרה "אתר הפצה" יבוא "אתר ההפצה".
<שרה קנדלר: אחרי ההגדרה "חברה" יבוא – "חברה מנהלת", "קופת גמל" – כהגדרתן בחוק הפיקוח על שירותים פיננסיים (קופות גמל), התשס"ה-2005".
<שרה קנדלר: ההגדרה "חברה קרובה של קרן" – תימחק.
<שרה קנדלר: ההגדרה "פקודת החברות" – תימחק.
<שרה קנדלר: ההגדרה "קופת גמל" – תימחק.
<שרה קנדלר: ההגדרה "קרן חוץ" – תימחק.
<שרה קנדלר: את זה נעשה בישיבה הבאה.
<שרה קנדלר: נעבור סעיף סעיף ואם יהיו הערות, נעצור.
<אייל לב ארי: למען הסדר פשוט נסביר את כל המחיקות, חלק מסיביות.
<שרה קנדלר: כל מה שנמחק מההצעה הזאת, אלה בעצם עניינים שעברו בתיקונים קודמים של חוק הקרנות, חוק אכיפה מינהלית וחוק ממשל תאגידי ולכן בשלב זה הם מיותרים.
<שרה קנדלר: תיקון סעיף 2 בסעיף 2(א) לחוק העיקרי, במקום "כמשמעותה" יבוא "וחוזה עתידי, כהגדרתם".
<שרה קנדלר: תיקון סעיף 15 בסעיף 15 לחוק העיקרי – בסעיף קטן (ד), אחרי "ביטלה הרשות" יבוא "או התלתה".
יצחק כהן: מה זאת אומרת?
יצחק כהן: המלים מובנות, אבל מה התהליך?
<דורית גילת: בחוק קודם, בחוק שטיפל בממשל תאגידי, עשו סדר במונחים השונים בין התליית רישיון לשלילת רישיון.
<דורית גילת: כאשר זה לתקופה קצובה, זאת התליה וכאשר זה לתמיד, זה ביטול.
<דורית גילת: סידרו את זה גם כאן.
<שרה קנדלר: תיקון סעיף 16 בסעיף 16 לחוק העיקרי – בסעיף קטן (א1), במקום "לרשם ולרשות ניירות ערך" יבוא "לרשות ניירות ערך".
<שרה קנדלר: תיקון סעיף 25 פסקה (1) תובא בדיון הבא.
<שרה קנדלר: (2) בסעיף קטן (ב), אחרי פסקה (2) יבוא: "(3) הצעת יחידות למשקיעים שמספרם אינו עולה על המספר שנקבע בתקנות לפי סעיף 15א(א)(1) לחוק ניירות ערך, ובלבד שמספר המשקיעים שלהם ימכור המציע יחידות בהצעה או במכירה כאמור, בצירוף מספר המשקיעים שלהם מכר יחידות במהלך שנים עשר החודשים שקדמו לאותה הצעה או מכירה, לא יעלה על המספר שנקבע.
<שרה קנדלר: במניין המשקיעים לעניין זה, לא יבואו בחשבון משקיעים המנויים בסעיף 15א(ב)(1) ו-(2) לחוק האמור".
<שרה קנדלר: תיקון סעיף 26 בסעיף 26 לחוק העיקרי – בפסקה (1) לא נדון היום אלא נדון בה בישיבה הבאה.
<שרה קנדלר: (2) סעיפים קטנים (ד) ועד (ו) – בטלים.
<שרה קנדלר: תיקון סעיף 27 בסעיף 27 לחוק העיקרי, בסעיף קטן (א)(4), המלים "או של חברה קרובה של הקרן" – יימחקו.
<שרה קנדלר: תיקון סעיף 29 בסעיף 29 לחוק העיקרי – אחרי סעיף קטן (ב) יבוא: "(ב1) על אף הוראת סעיף קטן (ב), רשאית הרשות, לאחר שנתנה למנהל הקרן הזדמנות לטעון את טענותיו, לסרב לתת היתר לפרסום תשקיף: מטעמים שבשלהם רשאי יושב ראש הרשות להורות על תיקון פגם כאמור בסעיף 15(א).
<שרה קנדלר: אירעו נסיבות שבשלהן רשאית הרשות להגיש לבית המשפט בקשה לפירוק הקרן כאמור בסעיף 104(א)".
<עודד אופק: אנחנו מבקשים להעיר הערה לנושא הזה.
<עודד אופק: הסעיף הזה, אנחנו רואים אותו כסעיף די מקביל לסעיף של ביטול או התליית רישיון.
<עודד אופק: מצב שבו הרשות מונעת המשך הצעת יחידות ממנהל קרן בתשקיף, התוצאה היא תוצאה די דומה למצב של ביטול או התליית רישיון במובן זה שראשית, הוא לא יכול לייצג כמובן יחידות לציבור ושנית, ההד הציבורי שיהיה לזה ממילא יביא לכך שמנהל הקרן כנראה יסיים את פעילותו ברגע שמפסיקים את הצעת היחידות.
<עודד אופק: לכן ביקשנו להציע לרשות לקחת את אותו נוסח של סעיף 13 שדן בביטול או התליית הרישיון ולהחיל אותו גם כאן, הן בהיבט שיושב ראש הרשות צריך לתת הזדמנות למנהל הקרן לתקן את הפגם או החריגה שלדעתו נמצאה בקשר לניהול הקרנות.
<עודד אופק: לאחר שהוא לא הצליח לתקן, היה והוא לא הצליח לתקן, ניתן יהיה להפסיק את הצעת היחידות, היה ותינתן הזדמנות כמובן למנהל הקרן להתגונן.
<עודד אופק: ביקשנו להציע את הנוסח הזה לרשות.
<עודד אופק: אני יכול גם להקריא את הנוסח אותו אנחנו מבקשים.
יצחק כהן: אני רוצה לשמוע את התייחסות הרשות.
<דורית גילת: עלינו זה לא מקובל.
<דורית גילת: הפער בין שתי ההצעות הוא מה אתה עושה בתקופת הביניים.
<דורית גילת: אנחנו מדברים על סיטואציה לפיה מנהל קרן מנהל למשל ארבעים קרנות ועכשיו הוא רוצה לבוא ולהקים את הקרן ה-41, נגיד שנפתחה חקירה נגד אותו מנהל קרן בחשד לעבירות שקשורות בחוק הזה או בחוק אחר.
<דורית גילת: החקירה מתנהלת.
<דורית גילת: יכול להיות שאנחנו מתחילים אפילו, לאור החשדות או לאור הממצאים, פעילות ללקיחת האישור שלו לפעול כמנהל קרן, אבל זה תהליך ארוך כי באמת כמובן ניתנת הזדמנות להעלות טענות והוא יכול להגיע לעתירה על החלטת הרשות בהליכים משפטיים.
<דורית גילת: השאלה מה אתה עושה עכשיו אם אתה מאפשר לו כן להקים את הקרן מידית, הקרן ה-41 הזאת שהוא רוצה להקים, ולהכניס אנשים חדשים להשקעה בקרן, או שאתה אומר שארבעים קרנות שהוא מנהל ממשיכות להתנהל עד שימוצה ההליך של שלילת אישור אבל עוד קרן אחת ועוד משקיעים חדשים, בינתיים אני לא מתיר.
<דורית גילת: זה בעצם הפער בין שתי ההצעות.
<עודד אופק: רק על הקרן החדשה.
<דורית גילת: כן.
<דורית גילת: רק על הקרן החדשה.
<עודד אופק: זה גם בארבעים קרנות.
<דורית גילת: לא.
<דורית גילת: ההליך שמדובר כאן הוא סירוב לתת היתר לקרן אחת מסוימת חדשה שהוא מבקש להקים.
<דורית גילת: הרעיון שנציע לו לתקן את הפגם, ממילא אנחנו נציע לו לתקן את הפגם.
<דורית גילת: אם הוא יתקן, הוא יבוא שוב עם הקרן הנוספת הזאת ויקבל היתר, אם הוא יתקן בינתיים את הפגם, אבל עד שהוא יתקן, ההצעה שלנו אומרת שהקרן לא תוקם, הוא ימשיך לנהל רק את הארבעים קרנות שהוא כבר מנהל.
<דורית גילת: ההצעה של איגוד מנהלי הקרנות אומרת שגם הקרן ה-41 כבר תגייס כסף ותתחיל להתנהל ובינתיים, במקביל, יתנהל ההליך של שלילת אישור.
<עודד אופק: האמת שלא הבנו את זה כך, אבל אם זאת כוונת הרשות – אנחנו נכונים בהחלט שיהיה כתוב תסרב לתת היתר לפרסום תשקיף של קרן חדשה.
<דורית גילת: ואם זאת לא קרן חדשה?
<דורית גילת: נכון.
<דורית גילת: את הניואנס הזה לא הסברתי.
<דורית גילת: זה גם רלוונטי.
<דורית גילת: קרן מקבלת היתר להציע יחידות למשך שנה.
<דורית גילת: אם מדובר בקרן שהיא לא חדשה, היא קרן קיימת, זה אומר שהיא ממשיכה להתנהל ואנחנו לא מפסיקים לה את האפשרות להתנהל אבל היא לא יכולה להכניס משקיעים חדשים.
<דורית גילת: אם היא מנהלת היום שלושים מיליארד שקלים, השלושים מיליארד שקלים האלה ממשיכים להתנהל אבל לא מגייסים כסף נוסף.
<אלי בבלי: מהות הסעיף – אם אני מבין אותו נכון - בעצם אומרת שאתם בעצם מקדימים את כל ההליך המשפטי שיכול להיות או עשוי להיות למנהל קרן לאחר חקירה.
<אלי בבלי: במהלך החקירה אתם יכולים להתחיל לפגוע בו עסקית, לבטל את האפשרות שלו להתקיים על ידי מניעה של היתרים.
יצחק כהן: מה שהוא מנהל, הוא ימשיך לנהל.
<אלי בבלי: היא תיקנה את עצמה.
<אלי בבלי: הקרן הרי מפרסמת תשקיף פעם בשנה.
<אלי בבלי: גם קרן קיימת.
<אלי בבלי: אם לאותו מנהל יש ארבעים קרנות, הוא מפרסם במהלך השנה ארבעים תשקיפים.
<אלי בבלי: זאת אומרת שאחד מהם או כולם יכולים לא לקבל היתר מהרשות בגלל שיש חקירה שיכול להיות שתסתיים בלי כלום ויכול להיות שתסתיים בסופו של דבר עם כתב אישום ועם זיכוי.
<אלי בבלי: בעצם מקדימים כאן את בתי המשפט.
<דורית גילת: רק לגבי גיוס כסף חדש.
<דורית גילת: הוא ממשיך לנהל את הקרנות האלה.
יצחק כהן: כן, אבל הוא כבר נכה.
<דורית גילת: הוא לא כל כך נכה.
<אלי בבלי: אתם לא בית משפט.
<אלי בבלי: רשות ניירות ערך עדיין לא בית משפט שיכולה לקבוע עכשיו אם המנהל יכול להמשיך או לא יכול להמשיך.
<אלי בבלי: מתנהלת חקירה, זה בסדר, תפקידכם לחקור ולבדוק את הדברים האלה, אבל להפסיק לו את הפעילות, זה לא.
<שרה קנדלר: זה לא להפסיק את הפעילות.
<שרה קנדלר: להפסיק פעילות זה רק הליך לפי סעיף 15.
<אלי בבלי: בפועל זאת הפסקת הפעילות.
<אלי בבלי: אם הוא לא יכול להציע יחידות, זאת הפסקת פעילות.
<אלי בבלי: אם בעוד ארבע שנים יתברר שאותו מנהל לא עשה כלום ולא המשיכו את התהליכים מולו.
יצחק כהן: העיקרון שלכם הוא לא לפגוע בקיים.
יצחק כהן: בינתיים.
<דורית גילת: בקיים, לא.
<דורית גילת: לא לגייס.
יצחק כהן: תקנו אותי אם אני טועה.
יצחק כהן: אם אני מבין, קם בקיים הוא לא יכול להמשיך לנהל כמו שהוא יכול לנהל, לא יכול לגייס.
<אלי בבלי: זה בעצם לסגור אותו.
יצחק כהן: זאת כתובת על הקיר.
<שרה קנדלר: הוא ממשיך לנהל.
<אלי בבלי: אנחנו בסטטיסטיקה, מספרים שאפשר לבדוק אותם והם קיימים אצלכם, פעם בשנה פודים את כל הנכסים שלנו.
<אלי בבלי: את כולם.
<אלי בבלי: זאת אומרת שאנחנו מגייסים כל שנה מחדש.
<אלי בבלי: זאת אומרת שחברת קרנות תגיע לאפס נכסים.
יצחק כהן: זה הופך אותו לנכה.
יצחק כהן: לדעתי זה לא הוגן.
יצחק כהן: עדיין לא הסתיימה החקירה.
יצחק כהן: נשמע את דעתו של ידידי.
ראובן ריבלין: בחרתם אותי לשבת בישיבה הזאת ובוועדה הזאת.
יצחק כהן: כבוד גדול.
ראובן ריבלין: הכבוד הוא כולו שלי.
ראובן ריבלין: אני רוצה קודם כל להבין על מה מדברים.
יצחק כהן: אנחנו נסביר.
ראובן ריבלין: יש לי ניסיון רב מאוד עם המערכת שאתה מופקד כרגע על היחסים אתה.
ראובן ריבלין: בזמנו, כאשר אנחנו חשבנו שיש איזושהי אנומליה מוחלטת בעובדה ששמאים הם עובדי חברות הביטוח, הייתה מערכה שלמה כאן שסוכלה על ידי לוביסטים.
ראובן ריבלין: אני חושב שחברות הביטוח הן דבר חשוב ביותר, גם נושא השקעות ההון בישראל הוא חשוב ביותר והכספים שאנחנו מפקידים.
ראובן ריבלין: אלה הם דברים שאנחנו נתנו דעתנו עליהם בעשור האחרון לא מעט פעמים.
ראובן ריבלין: אני רוצה קודם כל להבין את המטריה עליה אנחנו מדברים.
ראובן ריבלין: דרך אגב, הייתי כאן בשעה היעודה לפתיחת הישיבה.
ראובן ריבלין: לאחר מכן אני אביע את דעתי.
ראובן ריבלין: אני לא אוהב להביע את דעתי לפני שאני קורא.
ראובן ריבלין: אני מוכרח לומר שבמערכת הזאת הניסיון שלי עם העוסקים מולנו הוא ניסיון שמחייב אותי בנורות אזהרה גדולות ביותר.
יצחק כהן: רק התחלנו את הדיון.
יצחק כהן: הסוגיה היא לגבי מנהל קרנות שנפתחה נגדו חקירה.
<שרה קנדלר: לא רק חקירה אלא כל אירוע שפוגם אולי במהימנות שלו.
ראובן ריבלין: אירוע על פי מי?
<שרה קנדלר: יש רשימה בחוק.
<שרה קנדלר: הגשת כתב אישום, חקירה.
ראובן ריבלין: כל אירוע, זה דבר שיכול להיות מכוון.
ראובן ריבלין: זאת אומרת, כדי ליצור את המערכת.
ראובן ריבלין: כל מי שבשעת חקיקת החוק נמצא במצב שבו צריך לשקול את השעייתו.
<אופיר שמרת: אלה יכולים להיות הרבה היבטים של פגם במהימנות שהם לאו דווקא חקירה.
ראובן ריבלין: כל מה שכתוב בחוק.
יצחק כהן: שישה סעיפים.
יצחק כהן: אם אתה רוצה, נקריא לך אותם.
יצחק כהן: הורשע בעבירה שהיא עבירת קלון, רק אם בית המשפט קבע שזאת עבירה שיש עמה קלון, הגשת כתב אישום או התקיים תהליך משמעתי בשל ביצוע עבירה שאינה עבירת קלון, חקירה או בירור מינהלי בקשר עם ביצוע עבירה שאינה עבירת קלון או הפרה של דין כלכלי על ידי הרשות המוסמכת, הליך בירור מינהלי לפי העניין, תשלום חבות כספית כחלופה להליך פלילי וקשר עם הפרת הוראות דין כללי, הליך מינהלי בשל הפרת ההוראות כאמור שתוצאתו האפשרית היא הטלת אמצעי אכיפה מינהלי, תשלום ייצוג כספי או קבלת רישיון לתשלום כאמור בשל הפרת הוראת דין כלכלי, פסק דין בתביעה אזרחית או תביעה אזרחית שהוגשה בשל הפרת דין כלכלי לרבות בדרך מכוח סעיף 63, נזיקין וכולי ובלבד שהתביעה כאמור כללה טענות תרמית או רשלנות.
יצחק כהן: זה פחות או יותר.
<עודד אופק: ברשות
<עודד אופק: כם, אני אמשיך להקריא: הרשעה בעבירה, הגשת כתב אישום, חקירה פלילית, קביעה כי בוצעה עבירת משמעת, הגשת כתב טענות.
<שרה קנדלר: הוא הקריא אותו הדבר.
יצחק כהן: הקראתי את זה.
<עודד אופק: התקשרות בהסדרים.
יצחק כהן: איך הרשות מתייחסת בתקופה שמתנהלים הליכים האלה?
יצחק כהן: לפתוח קרן חדשה נוספת, נתנו דוגמה ואמרו שאם יש לו ארבעים קרנות, הוא לא יכול לפתוח את הקרן ה-41.
יצחק כהן: השאלה מה קורה ואיך הוא מנהל ומתנהל כרגע אם אותן ארבעים שהוא מנהל.
ראובן ריבלין: הרי הממשלה היא זו שמציעה לפנינו את הצעת החוק.
ראובן ריבלין: מה אומרת הממשלה לעניין זה?
יצחק כהן: על זה הדיון כרגע.
יצחק כהן: החברים כאן אמרו שלגבי חדשים, אין כאן מחלוקת.
יצחק כהן: לגבי הוותיקים שהוא כבר מנהל, השאלה איך להתייחס לזה.
יצחק כהן: זאת הנקודה.
יצחק כהן: בבקשה תעני לו.
<דורית גילת: קודם כל, לגבי מה שאמר חבר הכנסת ריבלין.
<דורית גילת: בסך הכול ענף הקרנות שעומד מולנו בדיון בחוק הזה הוא ענף נורמטיבי.
<דורית גילת: זאת אומרת, לא קורות שם הרבה דרמות.
<דורית גילת: אני חייבת לשים את זה על השולחן.
<דורית גילת: אבל פה ושם היו דברים מעולם.
<דורית גילת: לפני כמה שנים היה מנהל קרן שהורשע בכך שהוא שלח ידו בכספי הקרן והיינו בסיטואציה הזאת כאשר קודם היינו בחקירה, חקירה שהתנהלה ברשות, כך שידענו מה המידע, אחר כך היינו בשלב שכבר הוגש כתב אישום, אבל עדיין לא הייתה לנו אפשרות לקחת לו את האישור לשמש כמנהל קרן.
יצחק כהן: מאוד יכול להיות שהוא יצא זכאי בבית המשפט.
<דורית גילת: הוא לא יצא זכאי.
<דורית גילת: הוא הורשע.
יצחק כהן: השאלה מה קורה בתקופה הזאת עם מה שהוא מנהל.
יצחק כהן: לגבי חדשים, ודאי שלא ניתן לו.
<שרה קנדלר: השאלה שלך היא לגבי מה שהוא כבר מנהל, האם הוא יכול לגייס עוד בעלי יחידות ועוד כסף.
ראובן ריבלין: אדוני היושב ראש, לשאלתך.
ראובן ריבלין: קודם כל, אנחנו לא נמצאים במטריה שמיוחדת בביטוח.
<שרה קנדלר: השקעות משותפות בנאמנות.
ראובן ריבלין: אני מתכוון לכל קרנות ההשקעות ולאנשים העוסקים במלאכה.
ראובן ריבלין: אנחנו מקווים באמונה ולפעמים יש הרהורים ופקפוקים.
ראובן ריבלין: חוק שירות המדינה קובע מתי משעים עובד מדינה ובאיזו דרך משעים אותו.
ראובן ריבלין: האם חשד בעלמא, האם גיבוש כתב אישום, האם כל הדברים האלה?
ראובן ריבלין: האמצעים שננקטים או ההליכים שננקטים יוצרים מצב וסיטואציה של אותו עושה, בין שהוא נמצא בתפקיד ובין שהוא מועמד לתפקיד.
ראובן ריבלין: כאשר הוא מועמד לתפקיד, אנחנו אומרים שנברר, אז ניתן לו את האפשרות לומר את דבריו ואז נקבע ונבחר האם הוא ראוי או לא ראוי.
ראובן ריבלין: אבל למעשה לא שוללים ממנו זכויות ופוגעים בו בזכויותיו כזכאי כל עוד הוא לא הורשע.
יצחק כהן: השאלה אם לא נגרום לו נזק בלתי הפיך מרגע שהוא יזוכה, מרגע שהבדיקה תהיה בסדר.
ראובן ריבלין: מה זה נזק בלתי הפיך?
ראובן ריבלין: גם בתקופה שהוא נמצא ואומר שהוא זכאי, והחזקה היא לזכותו, בוודאי שנגרם לו נזק בלתי הפיך.
ראובן ריבלין: יחד עם זאת אנחנו כאן שוקלים גם את שיקול הציבור והפחד שמא אנחנו מפקידים בידי אדם שהוא חשוד חלילה דברים שהציבור יכול להינזק בהם בגלל החשדות נגדו.
יצחק כהן: במידה ויסתבר שאכן הם נכונים.
ראובן ריבלין: זאת אומרת, יש לך כאן דילמה.
ראובן ריבלין: לכן באו וקבעו שעובד מדינה בכיר, כאשר נמצא חשד ויש כוונה להגיש נגדו כתב אישום, משעים אותו ונותנים לו מחצית ממשכורתו.
ראובן ריבלין: זאת אומרת, הוא לא מוצע מן המערכת אלא הוא נמצא בתוך המערכת אבל הוא בחופשה כפויה כאשר אפילו נותנים לו חצי ממשכורתו.
ראובן ריבלין: דברים קרו עם אנשים מאוד מרכזיים במדינת ישראל - אני לא רוצה להזכיר שמות – שבמשך התקופות בהן אנחנו משרתים, אמנם לפני למעלה מעשור, ראינו מצב שבו הם הושעו.
ראובן ריבלין: אלה כללים שהמדינה צריכה להביא לנו את מה שהביאה ואנחנו צריכים לשקול את האינטרסים כאשר הם מתנגשים זה בזה, מה האינטרס העליון ומה האינטרס הגובר.
ראובן ריבלין: צריך כמובן תמיד לתת לאותו אדם את ההזדמנות לבוא ולומר שהעלילו עליו עלילה, ויותר מכך, שהעלילו עליו עלילה מכוונת.
ראובן ריבלין: זאת אומרת, אומרים מה חשוב אם הוא יזוכה?
ראובן ריבלין: אנחנו בשלב זה רוצים להוציא אותו מהמערכת.
ראובן ריבלין: נוח לנו.
ראובן ריבלין: אנחנו אומרים שהוא לא יכול להיות שר משפטים.
ראובן ריבלין: שר תקשורת הוא יכול להיות אבל שר משפטים הוא לא יכול להיות.
ראובן ריבלין: אלה הם דברים שלפעמים זועקים לשמים.
ראובן ריבלין: צריך לתת גם את ההזדמנות לאותו אדם שמבקשים להשעות אותו, לתת לו את ההזדמנות לומר.
ראובן ריבלין: אני לא מדבר מאגדות אנדרסן אלא אני מדבר מהחיים.
יצחק כהן: מהפרקטיקה.
ראובן ריבלין: מהפרקטיקה עצמה.
ראובן ריבלין: לכן אני בהחלט חושב שצריך להיות כאן איזושהי יציאה שנותנת אפשרות לאותו אדם אשר מבקשים לקבוע לגביו גורלות כי הבן אדם הזה מוכתם ועל כך אין ויכוח.
ראובן ריבלין: אחר כך הוא יספר אלף פעמים שלא הייתה לגביו אפילו האשמה ויש אנשים, מעטים מאוד, שבאים ואומרים שבאמת נעשה לו עוול.
ראובן ריבלין: היועץ המשפטי בא ואומר שלא על תיק זה תהיה.
יצחק כהן: זה לא רק עוול.
יצחק כהן: אם הוא לא יכול לנהל את הקרנות כמו שצריך, גם הציבור ייפגע.
<אלי בבלי: ברשותכם, אני רוצה להוסיף עוד דבר.
<אלי בבלי: ברגע שנפתחת חקירה, הדבר מתפרסם.
<אלי בבלי: לקוחות שלא רוצים להיות בקרנות האלה, יוכלו למשוך את כספם ולצאת משם.
<אלי בבלי: יש את האפשרות ללקוח לצאת ממצב שהוא לא רוצה להיות מושקע בחברה שמתנהלת בה חקירה.
<אלי בבלי: זאת אומרת, הם לא כלואים שם.
יצחק כהן: מצד שני, רובי אומר שאתה נותן לו לגייס עכשיו כספים חדשים והשאלה אם אתה לא פוגע באינטרס הציבורי אם חלילה וחס יסתבר שאכן יש דברים בגו.
<שרה קנדלר: זה גם לא אוטומטי.
<שרה קנדלר: אנחנו כן נותנים זכות טיעון.
<שרה קנדלר: יש כאן הליך.
<אלי בבלי: לכן הקדמתי ואמרתי שהציבור יודע.
<אלי בבלי: ברגע שמתפרסם דבר חקירה, הציבור יודע ויכול לכלכל את צעדיו ולהחליט אם הוא משקיע במקום כזה או לא.
<אלי בבלי: צריך לעשות איזשהו הליך מוסדר.
<אלי בבלי: לא יודע, אולי בבית משפט, אולי באיזשהו גורם שיפקח ובאמת יביא את כל הפרמטרים לנגד עיניו ויקבל את ההחלטה.
ראובן ריבלין: לפי דעתי אנחנו צריכים ליצור את המנגנון בו יכול האדם שמבקשים להשעות אותו או לסלק אותו, ללכת לבית משפט מינהלי על מנת שיבוא ויאמר את הדברים.
יצחק כהן: אתה מסבך את העסק.
יצחק כהן: אתה מסרס את הרגולטור.
<דורית גילת: יש הליך כזה.
<דורית גילת: אין בעיה.
יצחק כהן: הוא יכול לבקש סעד.
ראובן ריבלין: יש לנו כאן שיקולים ואינטרסים שונים שמתנגשים אלה באלה.
ראובן ריבלין: כאשר מחשידים בן אדם, בדרך כלל אומרים אין עשן בלי אש וכבר למדנו שיש הרבה עשן בלי שום דבר.
יצחק כהן: סיגריה אלקטרונית.
ראובן ריבלין: כן, אפילו עם ריח.
ראובן ריבלין: אלה הם דברים שצריכים להגן קודם כל על הפרט.
ראובן ריבלין: הבן אדם הזה הוא בן אדם והוא בעל משפחה.
ראובן ריבלין: חוק כבוד האדם וחירותו אומר שאסור להשמיץ.
ראובן ריבלין: תלונה בלבד לא יכולה לרסק מערכת שלמה שבן אדם בנה אותה.
ראובן ריבלין: לעומת זאת, כאשר יש איזשהו חשד, ופעמים רבות באמת אין עשן בלי אש, כאשר אנחנו באים וקובעים חוקים, אנחנו צריכים לראות מה האינטרס שלהם והאינטרס שלהם בעיקרו הוא להגן על הציבור.
ראובן ריבלין: אם להגן על הציבור, אנחנו מחויבים שמא יהיה מצב שבו בינתיים הוא באותה תקופה בה הוא מושעה, או לא יושעה בגלל זה שאנחנו לא נאפשר זאת והוא יהיה זכאי כל עוד לא הוכחה אשמתו.
ראובן ריבלין: החשדות האלה בעצמם מספיקים כדי לבוא ולומר שתתרחק מאותו נושא שבו הציבור יכול להיפגע.
ראובן ריבלין: אמרו אנשי הקרנות בצדק שכאשר הציבור עצמו שומע שיש איזשהו מקום שהוא מפוקפק, הוא מיד פורש כנפיים ועף משם ומנסה למצוא את האלטרנטיבות שאנחנו ברוך השם יצרנו.
יצחק כהן: אתה אומר שממילא הוא לא יכול לגייס.
ראובן ריבלין: יש לנו כאן הרבה דברים.
ראובן ריבלין: לכן אני אומר שהצורך שלנו, כאשר יש באמת חקירה שיש לה ביסוס, לאפשר לחוק את כל אותם אמצעים כפוף לכך – וצריך לנסח את זה בצורה הרבה יותר ברורה – שאותו אדם שלדעת אחרים הוא מועד ושהוא עשוי להיות מושעה מתפקידו לתקופה כזאת או אחרת שהיא מכת מוות מבחינה אישית – כי עד שהוא יוכיח אחר כך שאחותו לא נולדה בכלל, יהיו לו דברים נוראיים – לתת לו את האפשרות לבוא ולעמוד על טענות מפורשות שבדרך כלל הן לא קיימות כי שומרים על זכות השתיקה ולא רוצים לדבר בחקירה.
ראובן ריבלין: בכל אופן, שתעמוד לפניו הזכות לבוא ולערער על עצם החשד נגדו בטענות שהחשד הוא חשד שווא או איזושהי עלילת שווא שכל כוונתה היא לפגוע בתפקודו.
<דורית גילת: זה מובנה.
<דורית גילת: היום יש לו גם זכות לפני הרשות ויש לו אפשרות לערער על החלטת הרשות לפני בית משפט.
ראובן ריבלין: עד קבלת החלטה הוא לא מושעה.
<אלי בבלי: הבעיה שלנו כרגע היא שההחלטה היא בידי הרשות.
<אלי בבלי: הערעור, אחרי שקורים דברים ואחרי שכבר הנזק בלתי ניתן לתיקון.
<אלי בבלי: אנחנו מבקשים שההחלטה תהיה בידי גורם שהוא אינו הרשות.
יצחק כהן: זה לא.
יצחק כהן: לזה אני לא מסכים.
יצחק כהן: יש להם גם אחריות וגם סמכות.
ראובן ריבלין: החלטת הרשות, ניתן לערער עליה ועל בית הדין לערעורים לקבוע.
ראובן ריבלין: עד שבית הדין לערעורים לא מסיים את דיוניו ומכריע הכרעות, לאפשר לו להמשיך לעבוד.
יצחק כהן: אי אפשר לפרק בין אחריות לסמכות.
יצחק כהן: בשום אופן לא.
ראובן ריבלין: אני מסכים אתך במאה אחוזים, היושב ראש.
<עודד אופק: צריך להבהיר דבר אחד.
<עודד אופק: אני רוצה דווקא לחזק את מה שאמרתם.
<עודד אופק: את הסמכות הזאת כבר יש לרשות.
<עודד אופק: יש לה סמכות לבטל או להתלות רישיון.
<עודד אופק: היא מבקשת סמכות מקבילה שנועדה לעקוף את הסמכות של ביטול או התליית הרישיון.
<דורית גילת: זאת סמכות שלנו.
<עודד אופק: הרשות מבקשת כעת להחיל סמכות חדשה שהיא בעצם יכולה לעקוף את הסמכות של התליית וביטול הרישיון ולכן יש הזדמנות להשמיע טענות.
<דורית גילת: גם כאן.
ראובן ריבלין: אני מציע לכם להיות הרבה יותר מתוחכמים.
ראובן ריבלין: לומר רק ועדת הכספים תחליט.
<דורית גילת: היתרים לתשקיפים בוועדת כספים.
ראובן ריבלין: אני מודיע לך שהצדק יופעל בצורה הכי בהירה.
ראובן ריבלין: כלומר, אין שום צדק.
ראובן ריבלין: מי שיש לו יותר לוביסטים, הוא מנצח.
<עודד אופק: אנחנו רוצים למנוע שני דברים עיקריים.
<עודד אופק: האחד, סמכות שהיא בעצם מקבילה וסמכות שעשויה לעקוף את הסמכות הקיימת ולהביא למצב שבו מנהל הקרן לא יוכל להציע יותר את היחידות שלו.
יצחק כהן: אם הוא נמצא בשלב של חקירה.
<עודד אופק: דרך אגב, לא רק חקירה.
<עודד אופק: התחלתי להקריא לכם מה זה פגם במהימנות.
<עודד אופק: זה גם ממצאי ביקורת ותלונות לקוחות.
ראובן ריבלין: זה דבר חמור מאוד.
<עודד אופק: לרגע אני לא מטיל ספק בחומרה של הדברים.
ראובן ריבלין: לא התלונה חמורה מאוד אלא האפשרות להגיש תלונה שהיא תלונת שווא, תלונה שאחר כך תתברר כתלונת שווא.
ראובן ריבלין: הוא יבוא ויאמר שהוא חשב כך, היו לו שמועות כאלה, והדברים האלה הם דברים מסוכנים מאוד.
ראובן ריבלין: אני סומך על הרשות שהיא לא תפעל בשרירות לב.